कहा- मेरे पास उनसे बात करने को कुछ नहीं; नेता उनसे संबंध न रखें
Adani Group Issue - TMC Leader Mahua Moitra Attacks On Sharad Pawar. तृणमूल कांग्रेस सांसद (TMC) महुआ मोइत्रा ने गुरुवार को कहा कि बिजनेसमैन गौतम अडाणी से मुझ तक पहुंचने की कोशिश की, लेकिन उन्हें दरवाजा तक नहीं मिली।
तृणमूल कांग्रेस सांसद (TMC) महुआ मोइत्रा ने गुरुवार को कहा कि बिजनेसमैन गौतम अडाणी से मुझ तक पहुंचने की कोशिश की, लेकिन उन्हें दरवाजा तक नहीं मिली। उसमें दाखिल होना तो दूर की बात है। मेरे पास उनसे बातचीत करने के लिए कुछ भी नहीं है। मेरा मानना है कि जब तक सरकार अडाणी से जुड़े मामले में कार्रवाई नहीं करती, किसी भी नेता को उस शख्स से संबंध नहीं रखना चाहिए।
(TMC) सांसद ने NCP नेता शरद पवार की गौतम अडाणी से मुलाकात की भी आलोचना की। उन्होंने शरद पवार और अडाणी की मुलाकात की एक खबर शेयर करते हुए ट्विटर पर लिखा- अदानी हमाम में तो सारे ही नंगे हैं। सिर्फ उम्मीद कर सकते हैं कि NCP के पास पुराने रिश्तों से पहले देश को रखने की अच्छी समझ है। मेरा ट्वीट विपक्ष एकता विरोधी नहीं बल्कि जनहित के पक्ष में है।
इससे पहले गुरुवार को राज्यसभा सांसद प्रियंका चतुर्वेदी ने सेबी अध्यक्ष को लेटर लिखकर पूछा कि आपने अडाणी ग्रुप की कुछ कंपनियों के खिलाफ जांच शुरू की थी, उसका क्या स्टेटस है। प्रियंका ने यह लेटर 18 अप्रैल को लिखा था, जो उन्होंने 20 अप्रैल को ट्विटर पर शेयर किया।
लेटर ने उन्होंने सेबी से पूछा है कि आपने साल 2021 में अडाणी ग्रुप की कुछ कंपनियों के खिलाफ जांच शुरू की थी। लेकिन सेबी ने न तो कोई ‘क्लोजर रिपोर्ट’ दायर की है और न ही देरी का कोई कारण बताया है। जांच का विवरण और जांच पूरी होने में देरी के कारणों से आम जनता को अवगत कराया जाना चाहिए।
इससे जुड़ी अन्य खबरें भी पढ़ें...
गौतम अडाणी मुंबई में शरद पवार से मिले, दो घंटे चली मीटिंग; NCP प्रमुख ने कहा था- हिंडनबर्ग केस में विपक्ष की JPC मांग बेकार
भारत के दूसरे अमीर कारोबारी गौतम अडाणी ने 20 अप्रैल को राष्ट्रवादी कांग्रेस पार्टी (राकांपा) प्रमुख शरद पवार से उनके मुंबई स्थित आवास पर मुलाकात की। ये बैठक करीब 2 घंटे चली। सुबह 10 बजकर 10 मिनट पर मीटिंग शुरू हुई और 12 बजे तक चली। इस मीटिंग को काफी कॉन्फिडेंशियल रखा गया था। इसलिए डीटेल्स सामने नहीं आई। पढ़ें पूरी खबर...